《长平戈头歌》
明代·陶凯

长平野人凿地得古戈，上有款识字，岁久俱灭磨。
惜不能如丰城古剑射牛斗，吁嗟戈乎奈尔何。
但见青铜凝寒莫烟紫，月黑山深夜飞雨。
恨血千年犹未消，荒郊夜夜啼冤鬼。
当年赵括轻秦人，降卒秦坑化为土。
嗟哉赵亡秦亦亡，落日荒城自今古。
摩挲尔戈一问之，令人为尔生愁思。
何不以尔为钟垞？何不以尔为鼎彝？吁嗟戈乎徒尔悲！尔
今还当太平世，人间销兵铸农器。
愿寿吾皇千万年，终古不用戈与秬。

作者简介：浙江临海人，字中立。博学，工诗文。元顺帝至正举人。洪武初征修《元史》，授翰林应奉，洪武三年任礼部尚书。酌定诸礼仪，定科举式。四年，充首次会试主考官。五年，请依唐宋会要记载时政。后出为湖广参政，官至晋王府右相。尝自号耐久道人，太祖闻而恶之，坐事杀之。有《昭鉴录》。